2016 yilda O‘zbekistonda yuz bergan 133ta favqulodda vaziyatlar tufayli 342 kishi jabrlandi va 258 kishi halok bo‘ldi. Bundan Favqulodda vaziyatlar vazirligi statistikasi darak bermoqda. 2015 yilda esa 162ta favqulodda vaziyat kuzatilib, ularda 284 kishi jabrlangan va 315 kishi halok bo‘lgandi. Favqulodda vaziyatlarning 66 tasi texnogen, 67 tasi — tabiiy xususiyatga ega bo‘lgan (2015 yilda - 105 va 57 ta). O‘tgan yilda favqulodda vaziyatlardan yetgan moddiy zarar 7,783 trillion so‘mga baholangan (undan avvalgi yil — 4,5 trillion so‘m).